‘জাতির পিতা আমাদের মাঝে নেই। কিন্তু তার আদর্শ আছে। তিনি এই দেশ স্বাধীন করে দিয়ে গেছেন। তিনি ওয়াদা দিয়েছিলেন প্রয়োজনে বাংলাদেশের মানুষের জন্য বুকের রক্ত দেবেন। আজকে তিনি বুকের রক্ত দিয়েছেন। এই রক্ত কোনোদিন বৃথা যেতে পারে না। তার স্বপ্নের সোনার বাংলাদেশ ক্ষুধামুক্ত, দারিদ্রমুক্ত বাংলাদেশ আমরা গড়ে তুলব, এটাই হচ্ছে আমাদের প্রতিজ্ঞা। তার জন্য জীবনপণ আমাদের। আমরা এ দেশের মানুষের ভাগ্য নিয়ে কাউকে ছিনিমিনি খেলতে দেব না। বাংলাদেশ এগিয়ে যাচ্ছে বাংলাদেশ এগিয়ে যাবে। জাতির পিতার স্বপ্নের সোনার বাংলাদেশ গড়ে তুলবো। আজকের দিনে এটাই আমার প্রতিজ্ঞা’ বলেন শেখ হাসিনা।